## Űrhajózás

A következő feladatban egy weboldalt kell elkészítenie az első őrhajósok rövid bemutatására a feladatleírás és a minta alapján! Nyissa meg az index.html, style.css és a napok.js állományokat és szerkessze azok tartalmát az alábbiak szerint:

1. A weboldal karakterkódolása UTF-8, nyelve magyar, a böngésző címsorában megjelenő cím „Űrhajósok” legyen!
2. Az index.html fájlban helyezzen el hivatkozást a style.css stíluslapra a meglévő hasonló hivatkozás után, valamint a napok.js állományra, úgy hogy az oldal betöltődésekor a modern böngészőkben (Google Chrome, Firefox, Edge, stb.) ne legyen csatolási hiba a JavaScript állományoknál!
3. A header elemen belül lévő „Űrhajósok” szöveget alakítsa egyes szintű címsorrá a jelenlegi beállítások megtartásával!
4. A weboldalon készítsen egy új menüpontot az alábbi leírás és a minta alapján.
   1. Az új menüpont a „Főoldal” és az „Az egyes nemzetek első űrhajósai” menüpontok között helyezkedjen el, és „Ki számít űrhajósnak?” legyen a neve!
   2. Az új menüpont az oldalon belül az urhajos azonosítóra hivatkozzon!
   3. A menüponthoz tartozó html elemek, és tulajdonságaik azonosak legyenek a többi menüpont közös értékeivel!
5. „Az egyes nemzetek első űrhajósai - Sorrend az első repülés éve szerint” cím alatti blokkban végezze el a következő módosításokat az alábbi leírás és a minta alapján:
   1. Yuri Gagarin neve fölé „Kép helye” megjegyzés helyére illessze be Gagarin fotóját! A kép forrása a Gagarin.jpg képfájl legyen! Ha a kép nem tölthető be, vagy fölé visszük az egeret, akkor a „Gagarin” szöveg jelenjen meg!
   2. A beillesztett képet formázza a „img-fluid” és a ”img-thumbnail” osztálykijelölőkkel!
   3. A neve után egy bekezdésbe illessze be a gagarin.txt állományban található szöveget!
6. Alakítsa ki a láblécet az alábbi leírás és a minta alapján:
   1. A láblécben (footer) készítsen hivatkozást a webforras.txt állományban található weboldalra!
   2. A hivatkozás szövege „További asztronauták” legyen!
   3. A hivatkozás új oldalon nyíljon meg!
   4. Állítsa be a stíluslapon, hogy a hivatkozás szövege legyen fehér színű és félkövér! Ha a hivatkozás fölé visszük az egeret, akkor a szöveg színe változzon vízkékre (aqua) és legyen aláhúzott!
7. Az egyes nemzetek első űrhajósairól szóló részben a jelenlegi beállítások megtartása mellett oldja meg, hogy közepes megjelenítők esetén egy sorban két oszlopban, kicsi megjelenítők esetén egy sorban egy oszlopban jelenjen meg a tartalom!

1. A nap függvény segítségével számolja ki a legelső űrutazástól (1961-04-12) a mai napig eltelt időt napokban!
   1. Határozza meg a mai nap és az első nap különbségét (a kivonás eredményét ezredmásodpercben kapja meg), majd váltsa át a kapott értéket napokra!
   2. Az aktuális nap meghatározásához használja a Date() függvényt!
   3. A kiszámított értéket a napok azonosítóval ellátott elemben jelenítse meg a minta szerint!
2. A következő beállításokat, módosításokat a style.css stíluslapon végezze el!
   1. A header elem magassága 350 képpont, háttere a space.jpg kép legyen!
   2. A kettes szintű címsorok bal oldalára helyezzen el egy 3 képpont vastag, pontozott stílusú, #ecf0f3 színű szegélyt és a szövege legyen kiskapitális!

